Kolekcijas monēta "Kuršu ķoniņi"
Channel: LatvijasBanka
Date: 15/08/2018

Latvijas Banka 17. augustā izlaiž sudraba kolekcijas monētu "Kuršu ķoniņi". Tā ir veltījums kuršu ķoniņiem – latviešu tautas daļai, kas pratusi nosargāt savu personisko brīvību un neatkarību cauri gadsimtiem.
 
Monētas mākslinieki ir Arvīds Priedīte (grafiskais dizains) un Ligita Franckeviča (plastiskais veidojums), tā izgatavota kaltuvē "Lietuvos monetų kalykla" (Lietuva).
 
Monētas priekšpusē uz dokumenta fona attēlots jātnieks zirga mugurā ar spalvu pie cepures, zobenu pie sāniem un karogu rokā. Monētas aizmugurē redzams Peniķa staba atveids ar Ķoniņciema ģerboni, sieviete tautastērpā un vīrietis ar zobenu; fonā – septiņu Kurzemes brīvciemu nosaukumi.

Monētas cena Latvijas Bankas kasēs un vietnē www.e-monetas.lv – 43.00 eiro. Monētas maksimālā tirāža – 2500 eksemplāru.